Diari Oficial de la Generalitat Valenciana


Sumari del DOGV 5031, del 20-06-2005 (2005/6902)

ORDE de 25 de maig de 2005, de la Conselleria de Cultura, Educació i Esport, per la qual el Col·legi Públic de Fanzara s'integra en el Col·legi Rural Agrupat Espadà . Millars.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   5031

Data del DOGV
:   20-06-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/6902


Data del document
:   25-05-2005

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Ayódar
    * Tales
    * Fanzara
    * Ludiente
    * Suera
    * ensenyament públic
    * centre d'ensenyament

ORDE de 25 de maig de 2005, de la Conselleria de Cultura, Educació i Esport, per la qual el Col·legi Públic de Fanzara s'integra en el Col·legi Rural Agrupat Espadà - Millars. [2005/A6902]
  
El Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre (DOGV núm. 3073, de 08.09.1997), del Govern Valencià, en l'article 1, faculta la Conselleria de Cultura, Educació i Esport, per a modificar la xarxa de centres existents. Així mateix, en l'article 2, l'autoritza per a establir agrupacions d'unitats ubicades a distintes localitats, de manera que puguen constituir-se en col·legis rurals agrupats (CRA).
  
L'Orde de 15 de maig de 1997, de la Conselleria de Cultura, Educació i Esport (DOGV núm. 3.028, de 04.07.1997), regula el procediment per a la constitució dels col·legis rurals agrupats d'Educació Infantil i Primària, i determina, en l'apartat octau, que la seua constitució es realitzarà per orde de la Conselleria de Cultura, Educació i Esport. Igualment, en l'apartat quart establix que, en funció de la planificació de l'ensenyança, podrà modificar les característiques dels col·legis rurals agrupats.
  
De conformitat amb les dites disposicions legals, la Conselleria de Cultura, Educació i Esport, mitjançant l'Orde de 16 de maig de 2003, publicada en el Diari Oficial de la Generalitat Valenciana de 5 de juny de 2003, va autoritzar la constitució del Col·legi Rural Agrupat Espadà - Millars, agrupant les unitats d'Educació Infantil i Primària dels col·legis públics d'Ayódar, Ludiente, Suera i Tales.
  
Els consells escolars del Col·legi Públic de Fanzara i del CRA Espadà - Millars, a l'empara de les disposicions legals vigents citades i per unanimitat, han aprovat sol·licitar la integració del Col·legi Públic de Fanzara en el citat CRA. L'expedient, incoat per la Direcció Territorial de Cultura, Educació i Esport de Castelló, disposa de l'informe favorable de la Inspecció Educativa i del Servici d'Ordenació Acadèmica de la Direcció General d'Ensenyament, així com de la proposta de resolució conjunta, també favorable, de la citada Direcció General i de la Direcció General de Personal Docent.
  
Per tot això, fent ús de les atribucions que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Primer
  
El Col·legi Públic de Fanzara, amb codi 15179078, queda integrat en el Col·legi Rural Agrupat Espadà - Millars, amb codi 57440264, de manera que el dit CRA agruparà les unitats dels aularis d'Ayódar, Fanzara, Ludiente, Suera i Tales, en els termes que arreplega l'annex de la present orde.
  
Segon
  
El Col·legi Públic de Fanzara, com a tal, cessa les seues activitats i, com a aulari, formarà part del CRA Espadà - Millars. Per tant, se li aplicaran les mateixes disposicions i normes per les quals es regixen el conjunt dels aularis que configuren el dit CRA.
  
Tercer
  
El CRA a què es referix la present orde aplicarà el Programa d'Ensenyament en Valencià (PEV) en tots els seus aularis.
  
DISPOSICIÓ ADDICIONAL
  
La present orde donarà lloc a les corresponents inscripcions en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Autoritze les direccions generals de Règim Econòmic, d'Ensenyament i de Personal Docent perquè, en l'àmbit de les seues respectives competències, adopten les mesures que siguen necessàries per al millor compliment del que es disposa en esta orde.
  
Segona
  
Esta orde produirà efectes a partir del dia de començament del curs escolar 2005/2006.
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà recórrer presentat potestativament un recurs de reposició o bé plantejant directament un recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant el conseller de Cultura, Educació i Esport, en el termini d'un mes a comptar des de l'endemà de la seua publicació.
  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació.
  
València, 25 de maig de 2005
  
El conseller de Cultura, Educació i Esport,
  
ALEJANDRO FONT DE MORA TURÓN
  
ANNEX
  
A. Situació inicial
  
a) Situació inicial CRA Espadà - Millars
  
Codi: 53608097.
  
Denominació: CRA Espadà - Millars.
  
Municipi: Tales.
  
Localitat: Tales.
  
Domicili: avinguda Montí, núm. 1. 12069 Tales (Castelló).
  
Àmbit d'actuació: nuclis separats de població d'Ayódar, Ludiente, Suera i Tales.
  
Unitats:
  
Localitat Codi aulari Ed. Infantil Ed. Primària
  
Ayódar 47465067 - 1
  
Ludiente 79654226 - 1
  
Suera 97784691 1 2
  
Tales 63248824 2 2
  
CRA Espadà - Millars 73573696 3 6
  
b) Situació inicial Col·legi Públic de Fanzara
  
Codi: 06670955.
  
Denominació: Col·legi Públic d'Educació Infantil i Primària.
  
Municipi: Fanzara.
  
Localitat: Fanzara.
  
Unitats:
  
Ed. Primària 1
  
Llocs de treball:
  
Ed. Primària 1
  
Àmbit d'actuació: nucli separat de població de Fanzara.
  
B. Situació resultant - A partir curs 2005/2006
  
Codi: 98550380.
  
Denominació: CRA Espadà - Millars.
  
Municipi: Tales.
  
Localitat: Tales.
  
Domicili: avinguda Montí, núm. 1. 12321 Tales (Castelló).
  
Àmbit d'actuació: nuclis separats de població d'Ayódar, Fanzara, Ludiente, Suera i Tales.
  
Unitats:
  
Localitat Codi aulari Ed. Infantil Ed. Primària
  
Ayódar 96368367 - 1
  
Fanzara 84289589 - 1
  
Ludiente 99674723 - 1
  
Suera 73678191 1 2
  
Tales 83673654 2 2
  
CRA Espadà - Millars 86964246 3 7